**Rámcová dohoda na dodanie potravín č. RD\_**

**(ďalej len „zmluva“)**

**uzatvorená podľa § 269 ods. 2 a § 409 zákona č. 513/1991 Zb. Obchodného zákonníka**

**v znení neskorších predpisov (ďalej len „Obchodný zákonník“)**

**Článok č. I**

**Zmluvné strany**

|  |  |
| --- | --- |
| 1. **Kupujúci:**   Názov: | **Správa školských zariadení** |
| Sídlo: | Štefánikovo námestie 1, 052 01 Spišská Nová Ves |
| Zástupca: | JUDr. Radka Romaňáková, riaditeľka |
| IČO:  DIČ: | 35546611 2021690473 |
| Bankové spojenie: | Prima banka Slovensko a.s., Spišská Nová Ves |
| Číslo účtu: | SK87 5600 0000 0075 2507 8005 |

(ďalej len „kupujúci“)

|  |  |
| --- | --- |
| 1. **Predávajúci:**   Názov: |  |
| Sídlo: |  |
| Zástupca: |  |
| IČO:  DIČ: |  |
| IČ DPH: |  |
| Bankové spojenie: |  |
| IBAN:  Zápis v Obchodnom registri: |  |

(ďalej len ako „predávajúci“)

Podkladom pre uzavretie tejto zmluvy je výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky **„*Dodávka potravín pre školské zriadenia v SNV 2023“*** , **Časť 9. Potraviny s predĺženou trvanlivosťou“**, ktorej víťazom sa stal predávajúci.

**Článok č. II**

**Predmet zmluvy**

* 1. Predmetom tejto zmluvy je stanoviť rámcové zmluvné podmienky pre uzatváranie čiastkových objednávok ( ďalej len „objednávok“ ) medzi predávajúcim a kupujúcim, s cieľom zabezpečiť opakovanú a kontinuálnu dodávku potravín pre školské jedálne pri materských školách, ktoré sú v pôsobnosti Správy školských zariadení v Spišskej Novej Vsi, v závislosti od požiadaviek a potrieb kupujúceho a za podmienok ustanovených touto zmluvou a jednotlivými objednávkami.
  2. Vzájomné práva a povinnosti zmluvných strán sa budú riadiť ustanoveniami tejto zmluvy, pokiaľ objednávka uzavretá medzi zmluvnými stranami na základe a v rozsahu tejto zmluvy neustanoví inak.
  3. Predmetom tejto zmluvy je záväzok predávajúceho počas platnosti a účinnosti tejto zmluvy riadne, včas a v objednaných množstvách dodávať kupujúcemu tovar špecifikovaný v Prílohe č. 1 Štruktúrovaný rozpočet ceny – **„Časť 9. Potraviny s predĺženou trvanlivosťou“** tejto zmluvy (ďalej len „tovar“).
  4. Kupujúci, alebo ním poverená osoba bude pri realizácii dodávok tovaru predávajúcim vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa požadované parametre čerstvosti, napr. overením aký čas zostáva do dátumu spotreby, resp. dátumu minimálnej trvanlivosti a či je tovar dodávaný v objednanom množstve. Tovar bude preberať na základe senzorickej analýzy, t. j. na základe zmyslového posúdenia – čerstvosť, farba, vôňa. Tovar nesmie javiť znaky po plesni, hnilobe a musí byť bez cudzieho zápachu. V prípade, ak predávajúci poruší zásadu kvality alebo množstva dodaného tovaru, ktoré sa kontroluje prevážením tovaru, kupujúci tento nepreberie a po opakovanom dodaní nekvalitného tovaru to bude považovať za hrubé porušenie zmluvy.
  5. V prípade bezproblémového dodania tovaru predávajúcim sa kupujúci zaväzuje riadne a včas dodaný tovar od predávajúceho prevziať a zaplatiť predávajúcemu kúpnu cenu určenú v súlade s čl. IV. tejto zmluvy.
  6. Kupujúci je oprávnený v  objednávke objednať si aj taký tovar, ktorý nie je uvedený v Prílohe č. 1 k tejto zmluve alebo iný druh tovaru na základe zmenených požiadaviek na výživové a nutričné hodnoty stravníkov alebo v prípade potreby v súlade s §18 ods. 1 písm. b) zákona o verejnom obstarávaní.
  7. Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto zmluvy. Prípadnú náhradu tovaru musí bezodkladne predložiť na odsúhlasenie kupujúcemu. Kupujúci má pred schválením náhrady tovaru uvedeného v Prílohe č. 1 tejto zmluvy právo od predávajúceho požadovať poskytnutie vzorky tejto náhrady.
  8. Zmluvné strany sa dohodli, že rozsah a množstvo tovaru uvedené v Prílohe č.1 k tejto zmluve je len orientačné a skutočne odobrané množstvo sa bude odvíjať od skutočných potrieb kupujúceho počas trvania tejto zmluvy.
  9. Predávajúci sa touto zmluvou zaväzuje dodávať tovar, ktorý musí spĺňať všetky zákonom stanovené normy a musí byť 1. akostnej triedy. Predávajúci bude všetky plnenia tejto zmluvy vykonávať v súlade s príslušnými právnymi predpismi a štandardmi kvality uplatňujúcimi sa v danej oblasti.
  10. Predávajúci je povinný dodávať tovar, ktorý spĺňa podmienky uvedené v Prílohe č. 3 tejto zmluvy, ktoré sú totožné s opisom predmetu zákazky uvedeným v Súťažných podkladov verejného obstarávania a to popri podmienkach uvedených v tejto zmluve.

**Článok č. III**

**Dodacie podmienky**

* + - 1. Predávajúci sa zaväzuje dodávať kupujúcemu tovar podľa článku I. tejto zmluvy priebežne počas platnosti tejto zmluvy do miesta dodania tovaru podľa čl. III ods. 2 tejto zmluvy, **dvakrát mesačne** (podľa dohody so zástupcom objednávateľa) najneskôr 12 hodín od odoslania záväznej písomnej príp. telefonickej objednávky kupujúcim, po celú dobu platnosti rámcovej dohody. Tovar musí byť dodaný v čase **od 7:00 hod. do 07:30 hod**, alebo na základe zadania vedúcej príslušnej školskej jedálne uvedenej v objednávke
      2. Miesto dodania tovaru, odovzdania a prevzatia je uvedené v prílohe č. 2 tejto zmluvy.
      3. Tovar bude dodávaný na základe objednávok vystavených vedúcimi jednotlivých školských jedální uvedených v prílohe č. 2 tejto zmluvy, ktoré budú obsahovať špecifikáciu, množstvo, druh tovaru, požadované miesto dodania a lehotu plnenia. Kupujúci je povinný požadované dodávky objednať formou telefonickej, písomnej alebo elektronickej objednávky (e-mail). V prípade oneskorenia predložených objednávok predávajúci nemôže byť sankcionovaný za neúplné alebo oneskorené dodanie tovaru.
      4. Súčasťou záväzku predávajúceho podľa tejto zmluvy sú aj služby spojené s dodaním tovaru, t. j. zabezpečenie kompletizácie tovaru, balenie tovaru, jeho doprava a vyloženie v mieste plnenia v súlade s ods. 2 tohto článku zmluvy.
      5. Dopravu predmetu kúpy na miesto dodania určené kupujúcim v objednávke, zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
      6. Na tento účel predávajúci vlastní platné osvedčenie o spôsobilosti dopravného prostriedku na prepravu dodávaného druhu potravín a surovín v zmysle platnej legislatívy. V prípade, ak dodávka tovaru sa bude vykonávať na základe zmluvného vzťahu s dopravcom, predávajúci má uzavretú zmluvu s dopravcom, ktorý vlastní potvrdenie spôsobilosti na motorové vozidlá, ktoré sú spôsobilé na prepravu predmetu zákazky. Z predložených potvrdení musí byť zrejmé, že prevádzka predávajúceho spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie.

**Článok č. IV**

**Kúpna cena**

1. Kúpna cena tovaru podľa osobitnej špecifikácie je uvedená v Prílohe č. 1 tejto zmluvy, ktorá je neoddeliteľnou súčasťou tejto zmluvy. Kúpna cena je stanovená vrátane DPH, obalu, dopravy do miesta plnenia, cla, dovoznej prirážky a ďalších nákladov spojených s dodávkou tovaru na miesto určenia. Zmeny cien jednotlivých položiek smerom nadol budú obstarávateľom akceptované bez dodatku k zmluve. Zmeny cien smerom nahor nad 10% oproti ponukovým cenám musia byť odsúhlasené po vzájomnej dohode zmluvných strán a upravené v dodatku k zmluve. Len takto dohodnutá výška ceny bude obstarávateľom akceptovaná.
2. Cenu tovaru je možné meniť písomnou dohodou zmluvných strán, ak dôjde k zmene zákonných podmienok pre výpočet DPH a iných administratívnych opatrení štátu. Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových alebo sezónnych cien tovaru na trhu (ďalej len „sezónne ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa sezónne (akciové) ceny týkajú.
3. Kupujúci má právo realizovať prieskum trhu za účelom zistenia aktuálnej trhovej ceny tovaru, ktorý má byť predmetom zamýšľanej objednávky aspoň raz za obdobie šiestich mesiacov bezprostredne predchádzajúcich určeniu ceny za zamýšľanú objednávku.
4. Aktuálna trhová cena tovaru sa určí ako cena určená priemerom medzi tromi najnižšími cenami zistenými na trhu podľa nasledujúcich ustanovení tejto zmluvy.
5. Zisťovanie aktuálnej trhovej ceny tovaru musí byť realizované prostredníctvom minimálne troch nezávislých cenových ponúk, ak v čase ich zisťovania existujú, na každú položku tovaru, ktorý má byť predmetom zamýšľanej objednávky na dodanie tovaru. Kupujúci bude posudzovať cenové ponuky na identický alebo zastupiteľný tovar, ktorý bude dodaný za rovnakých (resp. nie menej výhodných) obchodných podmienok dodania dohodnutých v tejto zmluve.
6. Ak zistená aktuálna trhová cena za dodávku tovaru, ktorý má byť predmetom zamýšľanej objednávky bude nižšia, ako cena tovaru určená podľa Prílohy č. 1 tejto zmluvy, je kupujúci oprávnený v objednávke na dodanie tovaru požadovať od predávajúceho dodanie predmetného tovaru za cenu zodpovedajúcu aktuálnej trhovej cene za dodávku tovaru, ktorý má byť predmetom objednávky. Ak predávajúci nie je schopný dodať alebo nedodá tovar za aktuálnu trhovú cenu, kupujúci má právo vypovedať zmluvu.

**Článok č. V**

**Platobné podmienky**

1. Predmetom fakturácie bude len skutočne objednaný, dodaný a kupujúcim prebraný druh tovaru podľa nevyhnutnej potreby kupujúceho počas trvania zmluvy.
2. Kúpna cena je splatná na základe faktúr predávajúceho, ktoré budú kupujúcemu odovzdané súčasne s predmetom plnenia. Faktúry musia obsahovať náležitosti daňového dokladu a špecifikáciu ceny. Povinnou prílohou faktúry je dodací list skutočne prebraného tovaru kupujúcim. Lehota splatnosti faktúry je **14** dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.
3. V prípade, ak faktúra nebude obsahovať všetky náležitosti daňového dokladu alebo bude absentovať dodací list, kupujúci je oprávnený vrátiť ju predávajúcemu do dátumu splatnosti s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku opraviť alebo vystaviť novú. Na opravenej alebo novej faktúre vyznačí predávajúci nový dátum splatnosti faktúry.

**Článok č. VI**

**Možnosť odmietnutia tovaru**

1. Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného v objednávke, pokiaľ sa zmluvné strany nedohodnú inak. Tovar nesmie javiť znaky po plesni, hnilobe, musí byť bez cudzieho zápachu. V prípade ak predávajúci poruší zásadu čerstvosti a kvality dodaného tovaru, kupujúci tento tovar nepreberie.
2. V prípade ak tovar nebude označený v súlade s platnou legislatívou, je kupujúci oprávnený považovať za hrubé porušenie zmluvy.

**Článok č. VII**

**Zodpovednosť za vady a akosť tovarov**

1. Predávajúci zodpovedá za to, že dodaný tovar je spôsobilý na uvedenie na trh a spĺňa kvalitatívne požiadavky, ktoré sú stanovené všeobecne záväznými právnymi predpismi, ako i normami a požiadavkami predpisov Európskej únie pre potraviny. Predávajúci sa zaväzuje, že dodávaný tovar bude zodpovedať zákonu číslo 152/1995 Z .z. o potravinách v znení neskorších predpisov a Vyhláškam v súlade s Potravinovým kódexom SR.
2. Predávajúci je povinný dodať kupujúcemu tovar v množstve a akosti podľa podmienok tejto zmluvy a konkrétnej objednávky, ktorý je spôsobilý na užívanie na dojednaný účel. Prípadné skryté vady alebo zjavné vady dodaného tovaru nezistené pri preberaní tovaru, kupujúci písomne oznámi predávajúcemu bez zbytočného odkladu po ich zistení, najneskôr do uplynutia záručnej doby - Záručná doba musí byť vyznačená na obaloch tovaru alebo pri nebalenom tovare na dodacom liste.
3. Predávajúci zaručuje, že ním dodaný tovar bude mať požadovanú akosť po celú dobu minimálnej trvanlivosti platnej pre jednotlivé druhy tovarov.
4. Predávajúci sa zaväzuje dodávať tovar, ktorý v čase dodania nemá uplynutú viac ako 1/3 doby spotreby a počas stanovenej minimálnej trvanlivosti bude mať vlastnosti stanovené kvalitatívnymi parametrami.
5. Kupujúci je povinný pri prevzatí tovaru vykonať kontrolu množstva a akosti tovaru a vady zjavne zistené, je povinný reklamovať ihneď. Ak kupujúci zistí zjavné vady pri dodaní tovaru vrátane vád súvisiacich s kvalitou tovaru, má právo ho odmietnuť t. j. neprevziať, a to v takom množstve a rozsahu, na aké sa táto vada vzťahuje, tým, že si voči predávajúcemu uplatní reklamáciu ihneď i s odôvodnením. Kupujúci má nárok na dodanie chýbajúcej časti alebo chýbajúceho množstva tovaru alebo na dodanie náhradného tovaru, a to najneskôr do 24 hodín od zistenia tejto skutočnosti a neprevzatia pôvodnej dodávky tovaru.
6. Predávajúci je povinný vysporiadať reklamáciu vád zjavných a vád akosti ihneď. Reklamáciu skrytých vád tovaru je predávajúci povinný vysporiadať do 24 hodín odo dňa prijatia reklamácie.
7. Predávajúci je povinný písomne sa vyjadriť k reklamácii najneskôr do 3 dní po jej doručení. Ak sa v tejto lehote nevyjadrí, znamená to, že súhlasí s opodstatnenosťou reklamácie.
8. V ostatných prípadoch, neupravených touto zmluvou, sa budú zmluvné strany riadiť ustanoveniami §422 a nasl. Obchodného zákonníka, ktoré upravujú nároky zo zodpovednosti za vady tovaru.

**Článok č. VIII**

**Sankcie**

1. Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu zmluvnú pokutu vo výške 200 Eur za každé jedno porušenie. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa tejto zmluvy.
2. V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,05 % z dlžnej sumy za každý deň omeškania.
3. Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu nárok preukázateľné náklady, ktoré mu vznikli neplnením zmluvnej povinnosti zo strany predávajúceho. Všetky preukázateľné náklady, ktoré kupujúcemu vzniknú a bude si uplatňovať právo odpočítať ich od fakturovanej čiastky za dodaný tovar písomne uvedie a predávajúcemu doručí, vrátane odôvodnenia a špecifikácie uplatňovanej finančnej čiastky.
4. Kupujúci je oprávnený započítať si svoju pohľadávku voči predávajúcemu na zmluvnú pokutu, náhradu škody, ušlý zisk a na preukázateľné náklady proti pohľadávke predávajúceho na uhradenie kúpnej ceny. V prípade ak nie je možné alebo sa neuplatní vzájomné započítanie alebo dofaktúrovanie zo strany predávajúceho, zmluvnú pokutu, úrok z omeškania, preukázateľné náklady alebo ušlý zisk zaplatí povinná zmluvná strana oprávnenej zmluvnej strane v lehote 30 dní odo dňa jej písomného uplatnenia.
5. Zaplatenie zmluvnej pokuty nezbavuje predávajúceho povinnosti dodať tovar alebo doklady podľa tejto zmluvy.
6. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
7. Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla.
8. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto zmluvy sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného predávajúceho v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.

**Článok č. IX**

**Doba platnosti a skončenie zmluvy**

1. Zmluva sa uzatvára do 31.08.2024, respektíve do vyčerpania finančného limitu (maximálnej ceny celkom) uvedeného v prílohe č. 1, podľa toho, ktorá skutočnosť nastane skôr.
2. Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho v zmysle ustanovení Občianskeho zákonníka v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Každá zo strán môže zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je trojmesačná a začína plynúť od prvého dňa kalendárneho mesiaca nasledujúceho po doručení výpovede a končí sa uplynutím posledného dňa príslušného kalendárneho mesiaca.
4. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Strany sa dohodli za podstatné porušenie povinností považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť strany je vylúčená v prípadoch zásahu vyššej moci.
5. Kupujúci je oprávnený odstúpiť od tejto zmluvy aj v prípade, ak predávajúci vstúpil do likvidácie, na jeho majetok bol vyhlásený konkurz alebo povolené vyrovnanie, bol podaný návrh na vyhlásenie konkurzu na jeho majetok alebo na povolenie vyrovnania ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené a kupujúci zistí, že jeho Osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu predmetu zmluvy v zmysle Potravinového kódexu SR stratilo platnosť.
6. Odstúpenie od zmluvy nemá vplyv na nárok na náhradu škody vzniknutej porušením zmluvy a nároku na zmluvnú pokutu.

**Článok X**

**Záverečné ustanovenia**

1. Otázky a vzťahy, ktoré nie sú touto zmluvou osobitne upravené sa spravujú ustanoveniami Obchodného zákonníka a iných všeobecne záväzných právnych predpisov.
2. Túto zmluvu je možné zmeniť dohodou zmluvných strán formou písomného dodatku k zmluve.
3. Táto zmluva bola vyhotovená v štyroch vyhotoveniach, z ktorých jedno je určené pre predávajúceho a tri pre kupujúceho.
4. Obe zmluvné strany prehlasujú, že si túto zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.

Príloha č. 1 - Štruktúrovaný rozpočet rámcovej dohody

Príloha č. 2 - Zoznam jednotlivých prevádzok ŠJ pri MŠ

Príloha č. 3 - Opis predmetu zákazky

Príloha č. 4 - Zoznam subdodávateľov (zoznam bude prílohou tejto rámcovej dohody výhradne

v prípade jeho predloženia predávajúcim)

V ................................, dňa ................................... V Spišskej Novej Vsi, dňa ..............................

|  |  |  |  |  |
| --- | --- | --- | --- | --- |
| Predávajúci: |  |  | Kupujúci: |  |
|  | ................................................... |  |  | ......................................................... |
|  |  |  |  | **JUDr. Radka Romaňáková**  *riaditeľka*  *Správy školských zariadení* |

***Príloha č. 2 k RD***

Zoznam jednotlivých prevádzok ŠJ pri MŠ

Školská jedáleň pri MŠ, J. Hanulu 6, 052 01 Spišská Nová Ves

Školská jedáleň pri MŠ, Slovenská 14, 052 01 Spišská Nová Ves

Školská jedáleň pri MŠ, Gorazdova 28, 052 01 Spišská Nová Ves

Školská jedáleň pri MŠ, E. M. Šoltésovej 27, 052 01 Spišská Nová Ves

Školská jedáleň pri MŠ, Lipová 21, 052 01 Spišská Nová Ves

Školská jedáleň pri MŠ, Komenského 25, 052 01 Spišská Nová Ves

Školská jedáleň pri MŠ, Z. Nejedlého 5, 052 01 Spišská Nová Ves

Školská jedáleň pri MŠ, P. Jilemnického 2, 052 01 Spišská Nová Ves

Školská jedáleň pri MŠ, Tehelná 20, 052 01 Spišská Nová Ves

Školská jedáleň pri MŠ, Rybničná 31, 052 01 SNV - Novoveská Huta

Školská jedáleň pri MŠ, Stolárska 2, 052 01 Spišská Nová Ves

Školská jedáleň pri MŠ, S. Tomášika 5, 052 01 Spišská Nová Ves

***Príloha č. 3 k RD***

**OPIS PREDMETU ZÁKAZKY**

časť 9: Potraviny s predĺženou trvanlivosťou

Predmetom zákazky je nákup rôznych potravinárskych výrobkov ako sú kompóty, džemy , med, sušené strukoviny, koreniny, sušené bylinky, pudingy, konzervované výrobky, dodanie tovaru do miesta dodania a vyloženie tovaru v mieste dodania v súlade s príslušnými legislatívnymi a hygienickými predpismi. Bližší opis predmetu zákazky je uvedený v nižšie uvedenej tabuľke pri jednotlivých položkách.

**Osobitné požiadavky na plnenie**

Množstvá sú určené podľa súčasného počtu stravníkov a nie sú pre obstarávateľa záväzné, nakoľko sa ich počet počas zmluvného vzťahu môže zmeniť.

Celkové množstvá jednotlivých druhov tovarov sú uvedené ako predpokladané. Verejný obstarávateľ konkrétne množstvá tovaru v závislosti od počtu stravníkov bližšie špecifikuje v jednotlivých objednávkach.

* Predávajúci sa zaväzuje dodávať tovar v bezchybnom stave, tovar bude mať požadovanú akosť po celú dobu minimálnej trvanlivosti platnej pre dodávaný tovar. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR ( zodpovedajúce potravinovému kódexu v zmysle ustanovení výnosu MP a MZ SR č.2143/2006-100 PK SR), bez viditeľných známok mechanického poškodenia alebo kontaminácie.
* Predávajúci musí byť spôsobilý k dodávke tovaru a musí byť držiteľom platného oznámenia Štátnej veterinárnej a potravinovej správy SR podľa zákona č.488/2002 Z. z. v znení neskorších predpisov – o pridelení veterinárneho kontrolného čísla (úradného schvaľovacieho čísla) o schválení prevádzky predávajúceho (uchádzača) na činnosť súvisiace s predmetom zákazky, zvlášť na skladovanie, distribúciu a uvádzanie na trh potravinových výrobkov rýchlo podliehajúcich skaze resp. obdobného charakteru.
* Doba spotreby dodávaného tovaru nesmie v čase dodávky tovaru prekročiť prvú tretinu doby spotreby, trvanlivosti alebo záručnej doby vyznačenej na dodacom liste a/alebo tovare, odo dňa výroby/plnenia tovaru alebo balenia tovaru.
* V prípade, že dodávané položky budú balené v obale, musia byť označené v štátnom jazyku s min. údajmi (názov výrobku, obchodné meno výrobku, hmotnosť výrobku, dátum spotreby, spôsob skladovania) v súlade s Nariadením EP a rady EÚ č.1169/2011, Vyhláškou MPRV SR č.243/2015 Z. z. a Zákonom č.152/1995 Z. z. o potravinách. Predávajúci sa zároveň zaväzuje uvádzať v dodacích listoch pre každý dodaný tovar trvanlivosť alebo dobu spotreby a záručné lehoty tak, aby bola možná kontrola kupujúcim v čase dodávky.
* Kupujúci si vyhradzuje právo prevzatia tovaru odmietnuť v prípadoch, ak kvalitatívne vlastnosti tovaru nezodpovedajú požadovaným hodnotám, vyskytli sa nedostatky v kvalite, dodávka tovaru ku dňu dodania presahuje 1/3 trvanlivosti, doby spotreby alebo záručnej doby výrobky.
* Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín podliehajúcich rýchlej skaze v súlade s Potravinovým kódexom SR.
* Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových cien tovaru na trhu predávajúcim (ďalej len „akciové ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa akciové ceny týkajú.
* Termín plnenia je dohodnutý priebežne po dobu platnosti rámcovej dohody.
* Lehota plnenia jednotlivých čiastkových dodávok tovaru je dohodnutá **dvakrát mesačne**(podľa dohody so zástupcom objednávateľa) najneskôr 12 hodín od odoslania záväznej písomnej príp. telefonickej objednávky kupujúcim, po celú dobu platnosti rámcovej dohody. Tovar musí byť dodaný **v čase od 7:00 hod. do 7:30** hod..

|  |  |  |  |  |
| --- | --- | --- | --- | --- |
| Pol.č. | Názov položky | Balenie | MJ | Predpokl. množstvo |
| 1 | Ajvar jemný, pasterilizovaná zelen.zmes (baklažán, paprika, paradajka) | 300-350 g | ks | 29 |
| 2 | Cícer sterilizovaný | 425-440 g | ks | 157 |
| 3 | Cícer sterilizovaný | 240 g | ks | 25 |
| 4 | Červená repa sterilizovaná, kocky | 660-680 g | ks | 470 |
| 5 | Červená repa sterilizovaná, kocky | 4000 ml | ks | 52 |
| 6 | Chren sterilizovaný v sladko-kyslom náleve | 170 g | ks | 43 |
| 7 | Detská výživa (tuba) sterilizované ovocné pyré, rôzne ovocie, kapsička | 120 g | ks | 2693 |
| 8 | Detská výživa (fľaša) sterilizované ovocné pyré, rôzne ovocie | 190 g | ks | 5695 |
| 9 | Džem brusnicový | 180 g | ks | 46 |
| 10 | Džem brusnicový | 2000 g | ks | 2 |
| 11 | Džem jahodový | 350 g | ks | 386 |
| 12 | Džem jahodový | 4000 ml | ks | 59 |
| 13 | Džem marhuľový | 350 g | ks | 139 |
| 14 | Džem marhuľový | 4000 ml | ks | 1 |
| 15 | Džem ovocný | 300 g | ks | 77 |
| 16 | Džem ovocný | 4000 g | ks | 10 |
| 17 | Marmeláda | 240 g | ks | 142 |
| 18 | Marmeláda | 4000 ml | ks | 1 |
| 19 | Fazuľové struky sterilizované,žlté | 425 g | ks | 98 |
| 20 | Fazuľové struky sterilizované, žlté | 660 g | ks | 321 |
| 21 | Horčica plnotučná | 350 g | ks | 217 |
| 22 | Hrášok sterilizovaný v slanom náleve | 400 g | ks | 519 |
| 23 | Hrášok sterilizovaný v slanom náleve | 690 g | ks | 70 |
| 24 | Kápia -paprika červená sterilizovaná, rezy | 330 g | ks | 97 |
| 25 | Kečup jemný | 350 g | ks | 258 |
| 26 | Kečup jemný | 900 g | ks | 49 |
| 27 | Kompót ananásový kúsky | 570 g | ks | 52 |
| 28 | Kompót ananásový kúsky | 850 g | ks | 89 |
| 29 | Kompót broskyňový | 850 g | ks | 354 |
| 30 | Kompót broskyňový | 3100 g | ks | 111 |
| 31 | Kompót čerešňový bezkôstkový | 700-720 g | ks | 12 |
| 32 | Kompót čerešňový bezkôstkový | 4000 ml | ks | 6 |
| 33 | Kompót hroznový bez kostiek | 2650 g | ks | 6 |
| 34 | Kompót hruškový | 850 g | ks | 60 |
| 35 | Kompót hruškový | 2650 g | ks | 4 |
| 36 | Kompót jablkový | 4000 ml | ks | 8 |
| 37 | Kompót jahodový | 425 g | ks | 83 |
| 38 | Kompót jahodový | 850 g | ks | 103 |
| 39 | Kompót mandarínkový | 314-340 g | ks | 124 |
| 40 | Kompót mandarínkový | 2650 g | ks | 56 |
| 41 | Kompót marhuľový, marhule polené | 700-720 g | ks | 123 |
| 42 | Kompót marhuľový, marhule polené | 2650 g | ks | 17 |
| 43 | Kompót marhuľový, marhule polené | 4000 ml | ks | 7 |
| 44 | Kompót slivkový, polené slivky | 670 g | ks | 130 |
| 45 | Kompót slivkový, polené slivky | 4000 ml | ks | 20 |
| 46 | Kompót miešaný kokteil | 850 g | ks | 52 |
| 47 | Kompót miešaný kokteil | 4000 ml | ks | 13 |
| 48 | Kukurica sterilizovaná, lahôdková | 400 g | ks | 413 |
| 49 | Lečo zeleninové, sterilizované | 330 g | ks | 292 |
| 50 | Lečo zeleninové, sterilizované | 660-690 g | ks | 425 |
| 51 | Lekvár slivkový | 440 g | ks | 259 |
| 52 | Lekvár slivkový | 4000 g | ks | 6 |
| 53 | Mak modrý, mletý | 200 g | ks | 148 |
| 54 | Mak modrý, mletý | 500 g | ks | 12 |
| 55 | Mak modrý, mletý | 1000 g | ks | 7 |
| 56 | Med kvetový | 250 g | ks | 343 |
| 57 | Med kvetový | 500 g | ks | 307 |
| 58 | Med kvetový | 950 g | ks | 158 |
| 59 | Nutela | 340 g | ks | 8 |
| 60 | Nutela | 400 g | ks | 18 |
| 61 | Ocot 8% liehový, kvasný | 1 L | ks | 122 |
| 62 | Olej olivový | 1 L | ks | 24 |
| 63 | Olej repkový | 1 L | ks | 1200 |
| 64 | Olej slnečnicový | 1 L | ks | 415 |
| 65 | Orechový posyp | 1000 g | ks | 12 |
| 66 | Paradajkový pretlak koncentrát | 125 g | ks | 168 |
| 67 | Paradajkový pretlak koncentrát | 400 g | ks | 257 |
| 68 | Paradajkový pretlak koncentrát | 700 g | ks | 443 |
| 69 | Paradajky lúpané | 340-400 g | ks | 132 |
| 70 | Piškóty dlhé | 100-120 g | ks | 426 |
| 71 | Piškóty detské guľaté | 50 g | ks | 240 |
| 72 | Piškóty detské guľaté | 240 g | ks | 550 |
| 73 | Šampiňóny sterilizované, krájané | 425-440 g | ks | 238 |
| 74 | Sirup ovocný (podiel 50% ovocnej zložky) | 700 ml | ks | 18 |
| 75 | Sirup ovocný (podiel 50% ovocnej zložky) | 1 L | ks | 76 |
| 76 | Uhorky kyslé sterilizované 6-9 cm | 660-670 g | ks | 928 |
| 77 | Uhorky kyslé sterilizované 6-9 cm | 4000ml | ks | 42 |
| 78 | Višne odkôstkované | 670 g | ks | 48 |
| 79 | Višne odkôstkované | 4000 ml | ks | 14 |
| 80 | Jablko.šťava 100% koncentrát | 3000 g | ks | 18 |
| 81 | BB puding | 250 g | ks | 41 |
| 82 | Cereálne výrobky | 40-60 g | ks | 11 |
| 83 | Cereálie Nesquik | 500 g | ks | 335 |
| 84 | Cukor kryštálový | 1000 g | ks | 1390 |
| 85 | Cukor práškový | 1000 g | ks | 448 |
| 86 | Cukor vanilkový | 20 g | ks | 1882 |
| 87 | Cukor škoricový | 20 g | ks | 126 |
| 88 | Čokoláda na varenie | 100 g | ks | 166 |
| 89 | Hrozienka | 100 g | ks | 67 |
| 90 | Prášok do pečiva | 12 g | ks | 158 |
| 91 | Pudingový prášok - kakao | 40 g | ks | 1313 |
| 92 | Pudingový prášok - vanilka | 40 g | ks | 465 |
| 93 | Pudingový prášok - jahoda | 40 g | ks | 325 |
| 94 | Pudingový prášok - čoko | 40 g | ks | 195 |
| 95 | Pudingový prášok - karamel | 40 g | ks | 425 |
| 96 | Škrob kukuričný | 200 g | ks | 30 |
| 97 | Škrob zemiakový-Solamyl | 200 g | ks | 23 |
| 98 | Zlatý klas | 40 g | ks | 1406 |
| 99 | Cícer | 500 g | ks | 68 |
| 100 | Fazuľa biela | 500 g | ks | 226 |
| 101 | Fazuľa farebná | 500 g | ks | 82 |
| 102 | Hrach suchý, žltý, lúpaný | 500 g | ks | 279 |
| 103 | Hŕstka | 500 g | ks | 30 |
| 104 | Šošovica | 500 g | ks | 471 |
| 105 | Šošovica lúpaná červená | 5000 g | ks | 4 |
| 106 | Melta, mletý pražený cereálny nápoj. Zloženie: raž, koreň cukrovej repy, jačmeň, čakankový koreň, mletá pražená kávovinová zmes bez kofeínu. | 500 g | ks | 38 |
| 107 | Kakao, prášok, bez cukru | 100 g | ks | 414 |
| 108 | Čaj čierny | 40 g | ks | 274 |
| 109 | Čaj čierny gastro | 50 g | ks | 281 |
| 110 | Čaj čierny | 75 g | ks | 30 |
| 111 | Čaj bylinný | 40 g | ks | 84 |
| 112 | Čaj ovocný | 40 g | ks | 821 |
| 113 | Čaj ovocný gastro | 50 g | ks | 1002 |
| 114 | Čaj šípkový gastro | 50 g | ks | 20 |
| 115 | Čaj z rakytníka | 40 g | ks | 70 |
| 116 | Čaj zelený | 40 g | ks | 179 |
| 117 | Citrónová šťava | 1 L | ks | 115 |
| 118 | Bazalka | 10 g | ks | 31 |
| 119 | Bobkový list | 5 g | ks | 157 |
| 120 | Kôpor sušený | 10 g | ks | 84 |
| 121 | Korenie čierne celé | 20 g | ks | 73 |
| 122 | Korenie čierne mleté | 20 g | ks | 99 |
| 123 | Korenie grilovacie | 40 g | ks | 35 |
| 124 | Korenie na bravčové mäso | 20 g | ks | 4 |
| 125 | Korenie na kurča | 20 g | ks | 45 |
| 126 | Korenie na opekané zemiaky | 20 g | ks | 26 |
| 127 | Korenie na pizzu | 20 g | ks | 18 |
| 128 | Korenie na ryby | 20 g | ks | 34 |
| 129 | Korenie nové celé | 15 g | ks | 77 |
| 130 | Korenie nové mleté | 20 g | ks | 21 |
| 131 | Korenie provensálske | 15 g | ks | 8 |
| 132 | Korenie majoránka | 5 g | ks | 198 |
| 133 | Korenie muškátový orech | 20 g | ks | 4 |
| 134 | Korenie oregáno | 10 g | ks | 23 |
| 135 | Paprika červena mletá | 50 g | ks | 482 |
| 136 | Paprika červena mletá | 100 g | ks | 102 |
| 137 | Pažítka sušená | 7 g | ks | 36 |
| 138 | Petržlenová vňať sušená | 7 g | ks | 187 |
| 139 | Korenie 'Rasca celá | 20 g | ks | 126 |
| 140 | Korenie Rasca mletá | 25 g | ks | 342 |
| 141 | Korenie Škorica mletá | 25 g | ks | 53 |
| 142 | Soľ jedlá, varená, jódovaná | 1000 g | kg | 493 |
| 143 | Vegeta bez glutamanu (min.60% zeleniny) | 200 g | ks | 67 |
| 144 | Vegeta bez glutamanu (min.60% zeleniny) | 400 g | ks | 6 |
| 145 | Vegeta bez glutamanu (min.60% zeleniny) | 1000 g | ks | 70 |
| 146 | Sušené huby (zmes lesných húb) | 20 g | ks | 12 |
| 147 | Tekvicové jadierka | 100 g | ks | 11 |
| 148 | Medvedí cesnak pesto v oliv.oleji | 200 g | ks | 7 |
| 149 | Medvedí cesnak sušený | 5 g | ks | 6 |
| 150 | Droždie čerstvé FALA | 42 g | ks | 1 272 |
| 151 | Droždie sušené | 7 g | ks | 352 |